Uznesenie Okresného súdu Prievidza sp. zn. 26T/57/2024 z 3. 2. 2025

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 26T/57/2024 3824010883 03. 02. 2025 Mgr. Michal Vigaš ECLI:SK:OSPD:2025:3824010883.3
Uznesenie Okresný súd Prievidza, samosudcom Mgr. Michalom Vigašom, v trestnej veci proti obvinenému A. B., nar. XX.XX.XXXX v C. D. C., bytom C. D. C., E. F. XX, pre prečin ublíženie na zdraví podľa § 157 ods. 1, ods. 2 písm. a/ Trestného zákona č. 300/2005 Z. z. v znení neskorších predpisov (ďalej Tr. zák.) s použitím § 138 písm. h/ Tr. zák., na hlavnom pojednávaní, dňa 03.02.2025, takto rozhodol: Podľa § 355 ods. 9 Tr. por. súd berie na vedomie späťvzatie odporu proti Trestnému rozkazu Okresného súdu Prievidza sp. zn. 26T/57/2024-770 zo dňa 14.10.2024 podaného obžalovaným dňa 29.10.2024. odôvodnenie: Obvinený bol trestným rozkazom Okresného súdu Prievidza sp. zn. 26T/57/2024-770 z 14.10.2024, uznaný vinným zo spáchania prečinu ublíženie na zdraví podľa § 157 ods. 1, ods. 2 písm. a/ Trestného zákona č. 300/2005 Z. z. v znení neskorších predpisov (ďalej Tr. zák.) s použitím § 138 písm. h/ Tr. zák. a bol mu uložený trest odňatia slobody na 14 mesiacov s podmienečným odkladom na skúšobnú dobu na 2 roky, trest zákazu činnosti viesť motorové vozidlá akéhokoľvek druhu v cestnej premávke na 2 roky a 2 mesiace, bolo rozhodnuté o náhrade škody poškodeným. Obhajca v mene obvineného podal v zákonnej lehote proti trestnému rozkazu dňa 29.10.2024 odpor. Prokurátor trestný rozkaz odporom nenapadol. Dňa 03.02.2025 pred otvorením hlavného pojednávania obžalovaný vzal odpor proti trestnému rozkazu späť osobne, obhajoba sa pripojila k vyhláseniu obžalovaného. Podľa § 355 ods. 8 Tr. poriadku obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Podľa § 355 ods. 9 Tr. poriadku vzatie odporu späť, ak niet prekážok, vezme samosudca uznesením na vedomie. Pretože obvinený vzal výslovne odpor proti trestnému rozkazu späť, a to skôr ako bola prednesená obžaloba vo veci, samosudca rozhodol tak, ako je uvedené vo výrokovej časti tohto uznesenia. Trestný rozkaz nadobudol právoplatnosť dňom späťvzatia odporu dňa 03.02.2025. Poučenie: Proti tomuto uzneseniu sťažnosť nie je prípustná.

